
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

ŪKIO PADALINIO VADOVO PAREIGYBĖS APRAŠYMAS
I SKYRIUS

PAREIGYBĖ
1. Specialiųjų socialinės globos namų „Tremtinių namai” (toliau – globos namai) Ūkio padalinio vadovas (toliau - Padalinio vadovas) yra struktūrinio padalinio vadovas.

2. Pareigybės lygis – A2. 

3. Padalinio vadovo pareigybė reikalinga užtikrinti saugią,  sutvarkytą globos namų gyventojų specialiesiems poreikiams tenkinti pritaikytą aplinką, organizuoti globos namų turto priežiūrą ir apskaitą, užtikrinti darbų saugos, civilinės saugos, priešgaisrinių saugumo priemonių vykdymą, organizuoti komunalinio ūkio skyriaus darbą bei darbuotojų  veiklos kontrolę.

4. Padalinio vadovas tiesiogiai pavaldus globos namų direktoriui. Padalinio vadovą priima ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
5.1. pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
5.2. turėti ne mažesnę kaip 5 (penkerių) metų darbo patirtį turto priežiūros ir ūkio aptarnavimo srityje ir ne mažesnę kaip 2 (dvejų) metų vadovaujančio darbo patirtį; 
5.3. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais, socialinės apsaugos ir darbo ministro įsakymais ir kitais teisės aktais, reglamentuojančiais socialinių paslaugų teikimą, ūkinės veiklos organizavimą, materialinį aprūpinimą, turto įsigijimą, darbų saugą, gaisrinę saugą, darbuotojų saugą ir sveikatą, gebėti savo darbe vadovautis Lietuvos Respublikos norminiais teisės aktais bei įstaigos vidaus dokumentais, tvarkomis;
5.4. būti susipažinęs su darbų saugos, priešgaisrinės saugos ir turėti tai patvirtinančius dokumentus;
5.5. išmanyti dokumentų rengimo ir tvarkymo reikalavimus;
5.6. sugebėti savarankiškai planuoti ir organizuoti ūkio dalies veiklą;
5.7. mokėti dirbti Microsoft Office ir kitomis kompiuterinėmis dokumentų valdymo programomis.
5.8. turėti B kategorijos vairuotojo pažymėjimą ir sveikatos pažymėjimą.
III SKYRIUS

ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:
6.1. organizuoja padalinio darbuotojų darbą, planuoja, paskirsto ir koordinuoja jų veiklą, kontroliuoja pavestų užduočių ir funkcijų vykdymą, vertina darbo rezultatus, teikia pasiūlymus dėl veiklos tobulinimo;
6.2. organizuoja, kontroliuoja ir atsako už globos namų pastatų, patalpų, teritorijos, elektros sistemos, ventiliacijos, apsaugos ir šildymo sistemų, vandentiekio ir nuotekų tinklų, inventoriaus ir įrenginių priežiūrą, remontą.
6.3. koordinuoja ir kontroliuoja ūkio skyriaus darbuotojų veiklą, paskirsto jiems užduotis;
6.4. organizuoja mokymus, instruktuoja, globos namų darbuotojus saugos darbe, priešgaisrinės, civilinės saugos, elektrosaugos,  klausimais;
6.5. kontroliuoja saugos darbe, priešgaisrinės saugos, elektrosaugos reikalavimų įgyvendinimą ir laikymąsi;
6.6. užtikrina globos namų patalpų, teritorijos, apsaugą ir saugo visus atsarginius raktus nuo jų;
6.7. esant avarijos grėsmei, stichinės nelaimės ar gaisro atveju organizuoja globos namų paslaugų gavėjų ir darbuotojų iškraustymą iš patalpų;
6.8. organizuoja ir kontroliuoja transporto paslaugas, transporto priemonių techninį aptarnavimą ir priežiūrą;
6.9. pagal skyriui priskirtą kompetenciją derina ir rengia darbų, paslaugų ir prekių įsigijimo sutartis, atliekant užsakovo funkcijas, vykdo sutarčių įgyvendinimo priežiūra, pasirašo atliktų darbų/paslaugų aktus, atitinkamas pažymas ir sąskaitas faktūras;
6.10. organizuoja ir vykdo viešųjų pirkimų procedūras, kontroliuoja medžiagų, prekių,

paslaugų įsigijimą bei priežiūrą;
6.11. užtikrina, kad medžiagų, prekių, gaminių likučiai atitiktų buhalterinių dokumentų duomenis;
6.12. užtikrina patalpų sanitarinį ir higieninį režimą globos namuose;
6.13. dalyvauja globos namų turto įsigijimo, priežiūros ir apskaitos, inventorizacijose, patikrinimuose, komisijose ir darbo grupių veikloje;  
6.14. nustatyta tvarka rengia ir savalaikiai teikia ūkio skyriaus veiklos planus, 
ataskaitas;
6.15. direktoriaus įsakymu, esant tarnybiniam būtinumui, pagal savo kompetenciją pavaduoja kitus globos namų darbuotojus;
 6.16. organizuoja ir kontroliuoja šventinio apipavidalinimo darbus bei vėliavos iškėlimą nustatytų valstybinių švenčių dienomis; 

6.17. pagal skyriui priskirtą kompetenciją teikia siūlymus globos namų direktoriui;
6.18. pagal skyriui priskirtą kompetenciją vykdo kitus, vienkartinio pobūdžio, globos namų
vadovybės pavedimus;
6.19.  pagal pareigybei priskirtą kompetenciją kelia kvalifikacija, dalyvauja mokymuose.
6.20. pareigybės funkcijoms atlikti skirtą inventorių ir priemones, naudoja taupiai, racionaliai ir pagal paskirtį;
6.21. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais, bei atsako už jų laikymąsi.
Susipažinau: 

________________________________________________________________________________

                                                         ( vardas, pavardė, parašas, data)
